Diari Oficial de la Generalitat Valenciana


Sumari del DOGV 5288, del 26-06-2006 (2006/7438)

RESOLUCIÓ de 16 de juny de 2006, del Rectorat de la Universitat Jaume I de Castelló, per la qual es convoca a concurs dos places de professorat visitant doctor en règim de contractació laboral per al curs 2006/2007.
-----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5288

Data del DOGV
:   26-06-2006

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2006/7438


Data del document
:   16-06-2006

Organisme emissor
:   Universitat Jaume I de Castelló

Tipus de document
:   Resolució

Descriptors 

:   * universitat
    * concurs administratiu
    * ciència econòmica
    * personal docent

RESOLUCIÓ de 16 de juny de 2006, del Rectorat de la Universitat Jaume I de Castelló, per la qual es convoca a concurs dos places de professorat visitant doctor en règim de contractació laboral per al curs 2006/2007. [2006/F7438]  
En compliment del que disposa el Decret 174/2002, de 15 d'octubre (publicat en el DOGV de 22 d'octubre), del Govern Valencià, sobre règim i retribucions del personal docent i investigador contractat laboral de les universitats públiques valencianes i sobre retribucions addicionals del professorat universitari, aquest rectorat ha resolt convocar a concurs dos places de professorat visitant en règim de contractació laboral que es relacionen en l'annex I de la present resolució, d'acord amb les següents bases:  
1. Normes generals  
Aquest concurs es regirà pel que disposa el capítol I del títol IX de la Llei Orgànica 6/2001, de 21 de desembre, d'Universitats (BOE de 24 de desembre), pel Decret 174/2002, de 15 d'octubre (publicat en el DOGV de 22 d'octubre), del Govern Valencià, sobre règim i retribucions del personal docent i investigador contractat laboral de les universitats públiques valencianes i sobre retribucions addicionals del professorat universitari, els Estatuts d'aquesta Universitat i el que es disposa en aquestes bases.  
2. Requisits  
2.1. El compliment dels requisits per a concursar, haurà d'estar referit sempre a la data d'expiració del termini fixat per a sol·licitar la participació en el concurs i mantindre's fins a la data de formalització del contracte.  
2.2. Requisits de caràcter general:  
a) Tindre complits els 18 anys i no haver complit l'edat de jubilació.  
b) Estar en possessió o en condicions d'obtindre el títol acadèmic adequat. Si s'han realitzat els estudis fora de l'estat espanyol, s'entendrà que s'està en possessió, o en condicions d'obtindre el títol, quan estiga homologat o s'hagen iniciat els tràmits d'homologació pel Ministeri d'Educació i Cultura, sempre que finalment la homologació siga concedida. Els candidats amb títols de la Unió Europea hauran de presentar la homologació del títol o la credencial de reconeixement dirigit a l'exercici de la professió de professor o professora d'universitat.  
c) No patir malaltia o discapacitació física o psíquica que li impedisca l'acompliment de les corresponents funcions.  
d) No haver estat separat del servei ni inhabilitat per a l'exercici de funcions públiques o que exercisquen càrrecs o funcions declarats incompatibles amb la docència. Així mateix, l'acompliment de les places convocades quedarà sotmés a la Llei 53/1984, de 26 de desembre, i de les normes de desenvolupament, en matèria d'incompatibilitats. Els aspirants la nacionalitat dels quals no siga l'espanyola no podran estar sotmesos a sanció disciplinària o condemna penal que impedisca, en el seu estat, l'accés a la funció pública.  
e) Els aspirants que no siguen de nacionalitat espanyola hauran de posseir un coneixement del castellà adequat per al desenvolupament de les seues funcions.  
f) Els aspirants que sol·liciten plaça en què s'establisca l'ensenyament en llengua valenciana, serà necessari el coneixement de la mateixa al nivell «mitjà».  
2.3. Requisits de caràcter específic per a la figura de professorat visitant:  
Ser professor o personal investigador de reconeguda competència, procedent d'una altra universitat o centre d'investigació, públics o privats, tant espanyols com estrangers, que mantinguen, en la situació que legalment corresponga, la seua vinculació laboral o funcionarial amb els centres de procedència i obtinguen la corresponent autorització d'aquests.   
També es podran contractar com a professors/es visitants, doctors titulats per altres universitats i no vinculats laboral o estatutàriament amb estes, sempre que prèviament tinguen l'avaluació positiva per a la figura de professor/a visitant per l'ANECA, la CVAEC o agències autonòmiques amb capacitat d'acreditació a la Comunitat Valenciana.   
3. Presentació de sol·licituds  
3.1. Per tal de prendre part en el concurs, les persones interessades hauran de presentar la sol·licitud de participació que s'indica en l'annex III d'aquesta convocatòria. Les sol·licituds s'hauran de presentar en el Registre General de la Universitat Jaume I .edifici del Rectorat, campus del Riu Sec (horari de juny: de dilluns a divendres, de 9 a 14 hores i de 17 a 19 hores. Horari de juliol i agost: de dilluns a divendres, de 9 a 14 hores) o en qualsevol dels registres prevists en l'article 38.4 de la Llei 30/1992, de Règim jurídic de les administracions públiques i del procediment administratiu comú, modificada per la Llei 4/1999.   
Juntament amb la sol·licitud s'haurà de presentar la següent documentació:  
a) Fotocòpia del DNI o, en cas d'estrangers, del document que acredite la seua identitat i data de naixement.  
b) Fotocòpia del títol acadèmic exigit en la base 2.2.b, o resguard d'haver abonat els drets d'expedició. Si s'han realitzat els estudis fora de l'estat espanyol s'haurà de presentar la fotocòpia dels documents als quals fa referència la base 2.2.b.  
c) Currículum, segons model de l'annex IV.  
d) Fotocòpia del full de serveis o document anàleg, datada en el termini de presentació d'instàncies d'aquesta convocatòria, en la que conste la condició de professor o investigador d'altres universitats o centres d'investigació públics o privats i la seua vinculació laboral o funcionarial amb ells.  
e) En cas de tractar-se d'una plaça en què s'establisca l'ensenyament en llengua valenciana, s'aportarà fotocòpia del certificat corresponent al nivell «mitjà», expedit per la Junta Qualificadora de Coneixements del Valencià, o documentació de l'homologació d'este expedida pel Servei de Normalització Lingüística d'alguna de les universitats de l'àmbit lingüístic català.  
Les instàncies presentades en les oficines de correus han de complir el procediment establert en l'article 205.3 del Reglament dels Serveis de Correus: les instàncies s'han de presentar en sobre obert per tal que l'empleat estampe el segell de data en la part superior esquerra de les sol·licituds, i ha de figurar clarament el nom de l'oficina i la data.  
3.2. Traducció de documents  
Els documents acreditatius dels requisits presentats en un idioma distint dels oficials de la Universitat Jaume I s'han de presentar acompanyats de la traducció jurada a qualsevol dels idiomes oficials de la Universitat Jaume I.  
4. Termini de presentació de les sol·licituds  
Deu dies hàbils a partir del dia següent al de la publicació en el Diari Oficial de la Generalitat.  
Finalitzat el termini de presentació de sol·licituds, el Servei de Recursos Humans exposarà en el tauler d'anuncis i en la pàgina web de la Universitat la resolució provisional de persones admeses i excloses per a cada una de les places convocades. El termini per a reclamar contra aquesta resolució, o esmenar errors o omissions, serà de 10 dies hàbils a partir de la seua publicació. Acabat aquest termini, es farà pública la resolució definitiva de persones admeses i excloses.  
5. Protecció de dades personals  
Les dades de caràcter personal aportades pels aspirants quedaran incloses en un fitxer automatitzat. La Universitat Jaume I es compromet a no fer un ús distint d'aquell per al qual han estat demanades, d'acord amb la Llei 15/1999, de 13 de desembre, de protecció de dades.   
La Universitat Jaume I informa sobre la possibilitat d'exercir els drets d'accés, de rectificació, de cancel·lació i, si escau, d'oposició, que preveu l'article 5 de la Llei 15/1999. Aquests drets han de ser exercits, per escrit, davant la Secretaria General d'aquesta Universitat.  
6. Comissió de contractació  
Les comissions de contractació tindran l'estructura que figura en l'annex II d'aquesta convocatòria. Aquestes comissions, sempre que siga possible, han d'estar compostes per funcionaris dels cossos docents universitaris que hauran de comptar amb el grau de doctor/a quan el concurs siga a places en les quals s'exigisca aquest grau acadèmic. Si això no fos possible, també podran formar part de les comissions de contractació professors i professores contractats doctors.  
Els membres de les comissions s'abstindran d'intervindre quan es donen alguna de les circumstàncies previstes en els articles 28 i 29 de la Llei 30/1992, de 26 de novembre, de Règim jurídic de les administracions públiques i del procediment administratiu comú.  
El president/a podrà sol·licitar als membres de la comissió una declaració expressa de no trobar-se en cap de les circumstàncies previstes en els articles esmentats.  
Les comissions resoldran tots els dubtes que puguen sorgir de l'aplicació de les normes, així com els que puguen produir-se en els casos no previstos.  
El procediment d'actuació de les comissions s'ajustarà en tot moment al que estableix la Llei 30/1992, de 26 de novembre, de Règim jurídic de les administracions públiques i del procediment administratiu comú i la Normativa dels concursos de selecció de Professorat Ajudant Doctor, Ajudant i Professorat Associat de la Universitat Jaume I.  
7. Criteris de valoració  
7.1. El concurs serà jutjat d'acord amb els criteris rellevants per a valorar la formació en la investigació i docència universitàries continguts en l'annex V.   
7.2. La Comissió de Contractació, quan així ho estime, podrà sol·licitar la presentació dels originals corresponents dels mèrits que hagen sigut al·legats en el currículum pels aspirants. En aquest cas, la Comissió podrà acordar la realització d'una entrevista o prova als aspirants a la plaça.  
8. Resolució del concurs  
El resultat del concurs s'exposarà en el tauler d'anuncis del Servei de Recursos Humans, edifici del Rectorat i Serveis Centrals i en la pàgina web de la Universitat. L'adreça és: http://sic.uji.es/serveis/rec-hum/. La publicació en el tauler d'anuncis substituirà la notificació personal als interessats i produirà els mateixos efectes, d'acord amb el que disposa l'article 59.5 b) de la Llei 30/92, de 26 de novembre.  
La resolució dels concursos estarà sempre supeditada als possibles recursos administratius o contenciosos administratius que puguen plantejar-se.  
9. Retribucions, duració i firma del contracte.  
9.1. La retribució serà l'establerta en l'article 16.1 del Decret 174/2002, de 15 d'octubre, del Govern Valencià.  
9.2. La duració del contracte serà la del curs acadèmic 2006/2007.   
9.3. En el termini de 10 dies hàbils des de la publicació de l'adjudicació definitiva, el candidat proposat, haurà d'acreditar amb documents originals que compleix els requisits relacionats en la base 2, i haurà de formalitzar el contracte i/o alta en el règim de la Seguretat Social corresponent.   
9.4. En cas de no formalitzar el contracte en el termini establert en aquesta base, per causa imputable a l'interessat, el candidat proposat perdrà el seu dret, si no és que aquest termini siga ampliat, a petició motivada de l'interessat formulada amb anterioritat a l'expiració d'aquest, pel Vicerectorat d'Ordenació Acadèmica i Professorat, i desprès d'escoltar el director del departament al qual estiga adscrita la plaça.  
9.5. La documentació a aportar per a la firma del contracte serà la següent:  
9.5.1. Amb caràcter general:  
a) 2 fotocòpies del DNI o, en el cas de persones que no tinguen la nacionalitat espanyola, del document que acredite la identitat i data de naixement.  
b) 2 fotografies format carnet  
c) Original o fotocòpia compulsada del títol acadèmic exigit en la convocatòria.  
d) Fotocòpia de la cartilla de la Seguretat Social o del règim mèdic al que pertanya.  
e) Declaració jurada original de no haver estat separat de l'administració de l'Estat, institucional o local ni de les administracions de les comunitats autònomes, en virtut d'expedient disciplinari i no trobar-se inhabilitat per a l'exercici de la funció pública. Els que acrediten la condició de funcionari de carrera, estaran exempts d'aquesta declaració.  
f) En cas de tractar-se d'una plaça en la que s'establisca l'ensenyament en llengua valenciana, s'aportarà certificat corresponent al nivell mitjà, expedit per la Junta Qualificadora de Coneixements del Valencià, o documentació de la homologació del títol expedida pel Servei de Normalització Lingüística d'alguna de les universitats de l'àmbit lingüístic català.  
g) Full de serveis o document anàleg, datat en el termini de presentació d'instàncies d'aquesta convocatòria, en la que conste la condició de professor i investigador d'altres universitats o centres d'investigació públics o privats i la seua vinculació laboral o funcionarial amb ells.   
h) Autorització del centre de procedència als efectes de ser contractat com Professor Visitant.   
10. Recursos  
Contra aquesta resolució, que esgota la via administrativa, es podrà interposar un recurs contenciós administratiu davant el Jutjat Contenciós Administratiu de Castelló, en el termini de dos mesos comptadors a partir de l'endemà de la seua publicació en el tauler d'anuncis del Servei de Recursos Humans de la Universitat Jaume I.  
No obstant això, les persones interessades podran interposar un recurs de reposició davant el rector en el termini d'un mes comptador des de l'endemà de la seua publicació; en aquest cas no es podrà interposar el recurs contenciós administratiu esmentat en el paràgraf anterior fins que no recaiga una resolució expressa o presumpta del recurs de reposició, d'acord amb els articles 116 i següents de la Llei 30/1992, de 26 de novembre, de Règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
Contra els acords de la Comissió de Contractació es podrà interposar recurs d'alçada davant el rector en el termini d'un mes comptador des de l'endemà de la seua publicació o notificació, d'acord amb els articles 107 i següents de la Llei 30/1992, de 26 de novembre.  
Castelló de la Plana, 16 de juny de 2006.. El rector: Francisco Toledo Lobo.  
ANNEX II  
Composició de la comissió de contractació  
1. El rector/a o persona en qui delegue.  
2. Dos membres vocals designats pel departament entre professorat de l'àrea de coneixement de la plaça.  
3. Un membre vocal designat pel Rectorat entre un mínim de cinc proposats pel departament.  
4. Un membre vocal designat pel Rectorat entre un mínim de cinc proposats per l'òrgan de representació sindical competent.  
ANNEX V  
Criteris rellevants per a valorar la formació en la investigació i docència universitàries  
1. Valoració, si escau, de les investigacions i treballs realitzats, incidint especialment en l'àrea de coneixement de la plaça que es convoca: de 0 a 4 punts.  
2. Adequació del perfil docent i investigador a la plaça objecte del concurs: de 0 a 5 punts.   
3. Altres mèrits (cursos, publicacions, coneixement de valencià,.): de 0 a 1 punt.